
На основу Решења Министарства просвете, науке и технолошког развоја број: 451-02-195/2026-05 od 05. маја 2026. године Дом ученика средњих школа у Лесковцу објављује
К О Н К У Р С

ЗА ПРИЈЕМ 120 СТУДЕНАТА НА СМЕШТАЈ
И НЕОГРАНИЧЕНИ БРОЈ СТУДЕНАТА НА ИСХРАНУ 

ЗА ШКОЛСКУ 2026/2027. ГОДИНУ

Дом ученика средњих школа у Лесковцу налази се у улици Млинској бр.138. Oбјекат поседује собе са 4 лежајева са сопственим купатилом. Дом има библиотеку са преко 5000 наслова, читаоне за учење, ТВ салу, спортске терене за кошарку, мали фудбал и тенис, теретану и интернет клуб.
На исхрану Дом прима неограничен број студената из буџета. Дом поседује савремени кухињски блок са салом за ручавање, ресторан ''Младост'' у ул. Јужноморавских бригада, и објекте брзе хране у свим средњим и основним школама.
1. УСЛОВИ ПРИЈЕМА

Право на смештај у установи имају студенти високошколских установа чији је оснивач Република Србија који су уписани први пут у одређену годину на студије првог, другог или трећег степена, чије се школовање финансира из буџета РС, који имају држављанство Републике Србије и чије пребивалиште није у седишту високошколске установе на којој студира.

Право на смештај имају кандидати који испуњавају следеће услове:


1) студенти високошколских установа првог степена студија (основне академске студије,основне струковне студије и специјалистичке струковне студије);


2) студенти високошколских установа другог степена студија (мастер академске студије,  мастер струковне студије, специјалистичке академске студије);

3) студенти високошколских установа трећег степена студија  (докторске академске студије);

4) студенти први пут уписани у одговарајућу годину првог степена студија на високошколским установама у РС, у складу са Законом о високом образовању („Сл.гл.РС“,бр.88/17,27/18-др.закон и 73/18,67/19 и 6/20-др-закон) и студенти првог степена основних студија који задржавају право да се финансирају из буџета најдуже годину дана по истеку редовног трајања студија (продужена година);

5) студенти први пут уписани у одговарајућу годину интегрисаних академских студија на високошколским установама у РС и студенти интегрисаних академских студија који задржавају право да се финансирају из буџета најдуже годину дана по истеку редовног трајања студија (продужена година);

6) студенти први пут уписани на други степен студија (мастер академске студије, мастер струковне студије, специјалистичке академске студије) у редовном трајању студија, чије се школовање финансира из буџета РС, под условом да нису у радном односу;


7) студенти први пут уписани на трећи степен студија (докторске академске студије) у редовном трајању студија, чије се школовање финансира из буџета РС, под условом да нису у радном односу.

2. ПОТРЕБНА ДОКУМЕНТА

Кандидат приликом пријављивања на конкурс подноси следећу конкурсну документацију

-пријава на конкурс,

-уверење да је први пут уписана I година студија на терет буџета РС и сведочанства о завршеном I, II и III, одн. IV разреду средње школе, оригинале или оверене фотокопије - за студенте I године студија,

-потврда са високошколске установе о току студирања-за студенте осталих година и студенте са продуженом годином

-уверење о приходима по члану породице за период од 01. јануара до 30.јуна т.г.


-приликом усељења у установу студент доставља лекарско уверење о општем здравственом стању (не старије од 30 дана)

-за студенте другог и трећег степена студирања потврда Националне службе запошљавања да студент није у радном односу.


Потребно је да кандидат, ради провере података, личну карту и индекс покаже на увид службенику који прима конкурсну документацију.


Неблаговремене, непотпуне и од неовлашћеног лица поднете пријаве на конкурс, неће се разматрати.

 

3. РОКОВИ ЗА ПРИЈАВЉИВАЊЕ
- за студенте I године од 01.09. до 15.09.2026.године

- за студенте свих осталих година од 16.09. до 02.11.2026. године
ОБРАСЦИ ЗА КОНКУРИСАЊЕ СЕ МОГУ НАБАВИТИ У ДОМУ УЧЕНИКА СРЕДЊИХ ШКОЛА У ЛЕСКОВЦУ СВАКОГ РАДНОГ ДАНА од 07 до 20 часова ПО ЦЕНИ од 400,00 дин. Обрасци се могу скинути и са сајта Дома (плаћање приликом предаје конкурсне документације).
СВА БЛИЖА ОБАВЕШТЕЊА МОГУ СЕ ДОБИТИ НА ТЕЛЕФОН:  016/213-700 и 016/242-172
